Bakoye

Bakoye on Senegalin alkujoki Guineassa ja Malissa. Sen pituus on 561 kilometriä ja valuma-alue 85 600 neliökilometriä.

Joki saa alkunsa Menienvuorilta 760 metrin korkeudessa. Se virtaa koskien ja putousten kautta kohti pohjoisen tasankoa ja yhtyy Bafoulabén luona Bafingiin muodostaen Senegaljoen. Bakoyen keskimääräinen virtaus on 170 kuutiometriä sekunnissa. Sen tärkein sivujoki on Baoulé.

Bakoye tarkoittaa mandingon kielellä ’valkoista jokea’. Bafing on puolestaan ’musta’ ja Baoulé ’punainen’ joki.

Lähteet

Luokka:Guinean joet
Luokka:Malin joet
Luokka:Senegalin vesistö
Luokka:Rajajoet